ગાંધીધામ : કચ્છ-સૌરાષ્ટ્ર અને ઉત્તર ગુજરાતમાં પાણીની તંગી-કટોકટી નિવારવાની દિશામાં ગુજરાત સરકાર વર્તમાન સમયે વિવિધ પ્રયાસો હાથ ધરી રહ્યા છે જેના ભાગરૂપે જ દરીયાના ખારા પાણીને મીઠુ બનાવી અને તેનો રચાનાત્મક ઉપયોગ કરવામા આવે તે દીશામાં પણ એક મહત્વકાંક્ષી પ્રોજેકટ જામનગરના જોડીયામાં સરકાર સ્થાપી રહી હોવાની ખુદ મુખ્યપ્રધાને આજે વીધીવત જાહેરાત કરી છે. પ૦ એમએલડીનો વોટર ટ્રીટમેન્ટ પ્લાન્ટ અહી સરકાર સ્થાપશે અને તેમાથી સૌરાષ્ટ્ર-કચ્છને જરૂરીયાત મુજબ પાણી ફાળવાશે તેવુ આયોજન કરી રહ્યુ છે અને તેની અમલવારીના ભાગરૂપે જ આજરાજ રાજયના મુખ્યપ્રધાન વિજયભાઈ રૂપાણીએ આ પ્રોજેકટ-યોજનાનું જામનગરના જોડીયામાં ખાતમુર્હત પણ કરી દીધુ છે. અને આજના દીનને ગુજરાતના ઈતિહાસનો સુવર્ણ દીવસ શ્રી રૂપાણીએ લેખાવ્યો છે. દરીયાનુ ખારૂ પાણી મીઠું કરવાના પ્લાન્ટને સફળતા મળશે તો રાજયના પાણી તરસ્યા મુલકોને માટે એક દીવાદાંડીરૂપ પહેલ જ કહેવાશે. જોડીયાના પ્લાન્ટમાથી જામનગર અને રાજકોટના અંતરીયાળ ગામડાઓને ચોખુ પાણી મળતુ થઈ જશે અને સંભવત સરકારના આયોજન અનુસાર પાણીની લાઈન મારફતે કચ્છને પણ આ યોજનાનો સુચિત લાભ અપાવવાની વિચારણા કરવામાં આવી છે. વિજયભાઈની કોઠાસુઝ, માળખાગત સુવિધાઓ અને તેમાય પાણી ક્ષેત્રના કામોને આપેલી લીલીઝડી તથા ત્વરીત નિર્ણય શકિત શાબાશીને જ કાબેલ છે તેઓ દ્વારા પાણીને લઈને જે પ્રયાસો અગમચેતીના ભાગરૂપે કરાયા છે તેને અભિનંદન જ આપવા ઘટે.